ब्रह्मपुत्र पर जिम्मेदार रवैया अपनाएगा चीन  
भारत ने ब्रह्मपुत्र नदी की धारा को मोड़े जाने का मुद्दा चीन के सामने उठाया था। चीन ने कहा है कि वह जिम्मेदार रवैया अपनाएगा।
चीन ने भारत को भरोसा दिलाया है कि नदियों को लेकर वो ज़िम्मेदार रवैया अपनाएगा। भारत ने ब्रह्मपुत्र नदी की धारा को मोड़े जाने का मुद्दा चीन के सामने उठाया था। इसके बाद चीन ने भरोसा दिलाया है कि वो ऐसे कदमों से आस−पास के देशों में पड़ने वाले असर का ध्यान रखेगा। चीन की सरकारी न्यूज़ एजेंसी ख़बर दी थी कि चीन ब्रह्मपुत्र नदी के पानी को मोड़ने का मन बना रहा है। इस पर भारत सरकार ने चीन से जानकारी मांगी। जवाब में चीन ने वादा किया है कि जल संसाधन के मुद्दे पर वो ज़िम्मेदार और संतुलित रुख रखेगा।  दरअसल, मानसरोवर झील से निकली 2900 किलोमीटर लंबी ब्रह्मपुत्र चीन के कई इलाक़ो से गुज़रते हुए अरुणाचल प्रदेश के रास्ते भारत आती है और अरुणाचल, असम और पश्चिम बंगाल जैसे राज्यों की पानी की ज़रूरत को पूरा करती है। चीन पहले से ही ब्रह्मपुत्र नदी पर बांध बना रहा है लेकिन इस बार चीन का इरादा नदी की धारा को शिनच्याग के ऊपरी इलाके में ले जाने का है जिस पर भारत सरकार ने चिंता जताई थी।